# **Anexa 13 - Etapele cheie în obținerea finanțării**

Programul se finanţează prin:

• sume din PNRR, aprobate cu această destinaţie în bugetul Autorității finanțatoare;

# **I. Etapele cheie în obținerea finanțării**

Obținerea finanțării din PNRR este un proces ce implică stabilirea unor etape cheie și respectarea termenilor limită conform legislației în vigoare.

Principalele etape pentru a obține finanțarea PNRR sunt următoarele:

Etapa 1: Solicitanții transmit Autorității finanțatoare solicitarea de finanțare prin PNRR

Conform ghidului solicitanții transmit propunerile de proiecte.

Etapa 2: *Autoritatea finanțatoare* evaluează propunerile de proiecte și întocmește și publică lista proiectele declarate admise pe site-ul instituției

*Autoritatea finanțatoare* centralizează propunerile de proiect declarate admise în cadrul selecției publice de proiecte și în limita bugetară aprobată pentru această destinaţie, întocmeşte lista de proiecte propuse spre finanţare, listă care se aprobă prin decizie a conducătorului *Autorităţii finanţatoare*. După aprobare, lista cu obiectivele de investiţii care se finanţează se publică pe site-ul [www.mmuncii.ro](http://www.mmuncii.ro).

Etapa 3: Se încheie *contractele de finanțare nerambursabilă* între *Autoritatea finanțatoare* și *beneficiari*

În baza listei de proiecte propuse spre finanţare aprobată prin deciziei, se încheie *contractele de finanţare nerambursabilă* între *Autoritatea finanţatoare*, în calitate de finanţator şi solicitant în calitate de *beneficiar*.

Etapa 4: Obligațiile beneficiarilor după încheierea *contractelor de finanţare nerambursabilă*

Beneficiarii realizează procedurile necesare, cu respectarea prevederilor legale în vigoare și ulterior transmit *Autorității finanțatoare*:

• adresa de înaintare;

• autorizația de construire valabilă;

• documente care să prezinte stadiul fizic realizat;

• devizul general actualizat;

• hotărârea consiliului local/județean privind aprobarea indicatorilor tehnico-economici, respectiv bugetul

• hotărâri ale consiliului local/județean de asigurare a finanțării pentru categoriile de cheltuieli, după caz;

• contractele de achiziții publice, inclusiv actele adiționale încheiate conform legislației în materie.

Beneficiarii demarează procedurile de achiziție publică de bunuri/servicii/lucrări cu respectarea legislației în materie și încheie contractele de achiziție publică.

După încheierea contractelor de achiziție, beneficiarii actualizează corespunzător devizul general, rezultând valoarea de finanțare a obiectivului de investiție, și îl transmit Autorității finanțatoare, însoțit de contractele de achiziții publice, în termen de 30 de zile calendaristice, în vederea modificării contractului de finanțare nerambursabilă, după caz.

Etapa 5: Beneficiarii solicită în scris transferul sumelor alocate

După încheierea *contractelor de finanțare nerambursabilă*, beneficiarii pot solicita în scris transferul sumelor alocate, necesare pentru decontarea bunurilor, serviciilor prestate, lucrărilor executate, corelat cu graficele de execuţie ale livrării de bunuri, prestării serviciilor, execuţiei lucrărilor, în funcţie de necesităţi, în limita *contractelor de finanțare nerambursabilă* încheiate. Pentru a efectua acestă solicitare, aceștia vor folosi modelul prevăzut în anexa 9 din Ghidul solicitantului.

*Autoritatea finanțatoare* analizează solicitarea beneficiarului și verifică dacă informațiile sunt în acord cu prevederile *contractului de finanțare nerambursabilă* și procedează la transferul sumelor, în limita creditului bugetar anual al *Autorității finanțatoare* aprobat cu această destinaţie.

Se pot întâlni două situații:

1. Documentațiile transmise de beneficiari şi înregistrate la *Autoritatea finațatoare* în vederea decontării sunt complete, conforme cu prevederile legale şi nu necesită clarificări şi/sau completări, caz în care se iau în considerare în vederea decontării.

2. Documentațiile transmise de beneficiari şi înregistrate la *Autoritatea finațatoare* în vederea decontării nu sunt complete şi conforme cu prevederile legale şi/sau necesită clarificări/completări, caz în care se comunică beneficiarului, în termen de 5 zile lucrătoare de la data înregistrării, observaţiile şi/sau propunerile necesare modificării/completării acestora.

Etapa 6: *Autoritatea finanțatoare* transferă sumele pentru obiectivele de investiții

Transferul sumelor de investiții se va efectua cu respectarea *contractelor de finanțare nerambursabilă* încheiate între *Autoritatea finanțatoare* și *beneficiari*, precum și a legislației naționale.

Suma care se acordă din PNRR pentru finanțarea obiectivelor de investiții prin PNRR se transferă beneficiarilor în limita creditului bugetar al *Autorității finanțatoare* aprobat cu această destinație.

Etapa 7: Beneficiarii justifică utilizarea sumelor alocate

Beneficiarii sunt obligați sa justifice utilizarea sumelor alocate din PNRR. Pentru acesta, în termen de 30 de zile de la efectuarea transferului de către *Autoritatea finanțatoare*, aceștia vor transmite *Autorității finanțatoare* justificarea utilizării sumelor transferate, conform modelului prevăzut în anexa nr. 12 din *Ghidul solicitantului* completat corespunzător.

Printre atribuțiile beneficiarilor privind supervizarea lucrărilor se numără:

• asigurarea calității privind proiectarea și execuția proiectului realizat pe baza reglementărilor tehnice și a studiile de expertiză efectuate;

• obținerea acordurilor și a avizelor prevăzute de lege, precum și a autorizației de construire;

• verificarea proiectelor de către specialiști verificatori atestați;

• verificarea execuției corecte a lucrărilor pe tot parcursul acestora de către diriginți de specialitate sau alți operatori economici specializați;

• asigurarea unei poziții decizionale privind soluționarea neconformităților şi a defectelor apărute pe parcursul execuției proiectelor şi a execuţiei lucrărilor;

• asigurarea unei poziții decizionale privind soluționarea deficienţelor proiectelor;

• recepționarea lucrărilor de reabilitare, consolidare (inclusiv seismică), modernizare, eficientizare energetică, recompartimentare la terminarea acestora dar și la expirarea perioadei de garanție;

• solicitarea experților tehnici atestați pentru verificarea lucrărilor, după caz;

• asigură materialele, personalul și fondurile necesare pentru buna utilizare a lucrărilor recepționate;

• asigură conform contractului, decontarea contravalorii lucrărilor executate și vizate de dirigintele de șantier.

Etapa 8: Beneficiarii justifică performanța și eficiența obiectivul de investiții

Beneficiarii au obligația de a transmite *Autorității finanțatoare* date și informații necesare stabilirii indicatorilor de performanță și eficiență ai PNRR în vederea evaluării performanței acestuia, pentru obiectivele de investiții finanțate prin PNRR.

Beneficiarii au obligația de a transmite Autorității finanțatoare, în termen de 30 de zile de la terminarea lucrărilor, în copie conformă cu originalul, procesele-verbale de recepție la terminarea lucrărilor.

# **II. Demersurile necesare pentru a solicita transferul sumelor alocate prevăzute în contractele de finanțare nerambursabilă**

Solicitarea transferului de sume alocate prevăzute în contractele de finanțare se face în scris. În acest sens, beneficiarii trebuie să transmită *Autorității finanțatoare* următoarele documente:

• adresa de înaintare;

• anexa 9 și 10 din *Ghidul solicitantului*.

Modalitatea de completare a anexei 9

• Situația se completează cu denumirea proiectului și a obiectivului de investiții identică cu cea care se regăsește înscrisă în *contractul de finanțare nerambursabilă*. La numărul *contractului de finanțare nerambursabilă* se completează numărul Autorității finanțatoare al *contractului de finanțare nerambursabilă* inițială (nu al actelor adiționale);

• Coloana 1 - se completează valoarea totală a *contractului de finanțare nerambursabilă*, - Obiectul contractului îl constituie alocarea unei finanţări din bugetul *Autorității finanțatoare* în sumă totală de ……….)

• Coloana 2 = coloana 3 + coloana 4 - se completează cu valoarea totală decontată din PNRR, din valoarea *contractului de finanțare nerambursabilă* (col. 3) și valoarea decontată de la bugetul local (col. 4);

• Coloana 3 - se completează cu valoarea totală decontată din PNRR din valoarea înscrisă în *contractul de finanțare nerambursabilă*;

• Coloana 4 - se completează cu valoarea totală decontată de la bugetul local în perioada de valabilitate a *contractului de finanțare nerambursabilă*);

• Coloana 5 = coloana 6 + coloana 7 - se completează cu valoarea totală nedecontată din PNRR (col. 6) și de la bugetul local (col. 7);

• Coloana 6 = col. 1 – col. 3 - se completează cu valoarea totală nedecontată din PNRR din valoarea înscrisă în *contractul de finanțare nerambursabilă*;

• Coloana 7 - se completează cu valoarea totală nedecontată de la bugetul local pentru perioada *contractului de finanțare nerambursabilă*;

• În coloanele 8 și 9 se înscriu datele din situația de lucrări pe bază căreia a fost emisă factura care se solicită la plată.

• În coloanele 10, 11 și 12 se completează cu datele din factura care se solicită la plată. La coloana 12 se completează și rândul cu „Total”.

• Coloana 13 se completează cu suma solicitată la plată din factura înscrisă la coloana 12 și nu trebuie să depășească valoarea înscrisă la coloana 6 (respectiv suma rămasă nedecontată din PNRR, din *contractul de finanțare nerambursabilă*).

• La coloana 13 suma solicitată la plată trebuie defalcată pe fiecare factură. Se completează obligatoriu și rândul cu „Total”.

• Coloana 14 se completează cu stadiul fizic realizat al obiectivului de investiții la momentul solicitării sumelor.

Declarația pe proprie răspundere se completează și se semnează/ștampilează de beneficiar prin reprezentantul legal.

Suma solicitată în declarația pe propria răspundere trebuie să coincidă cu totalul sumei solicitate din PNRR înscrisă în coloana 13.

Tabelul cu situația privind necesarul de fonduri, declarația pe propria răspundere și semnătura/ stampila beneficiarului trebuie să fie toate pe aceiași pagină.

# **III. Achiziții în cadrul proiectului**

Beneficiarii se angajează că respectă legislația națională privind atribuirea contractelor de achiziţii necesare implementării proiectului. Cel mai important act normativ privind procedurile de achiziție publică în România este *Legea nr. 98/2016 privind achiziţiile publice, cu modificările și completările ulterioare*.

Beneficiarii trebuie să aibă în vedere faptul că nerespectarea prevederilor legale privind achiziţiile publice de furnizare, servicii şi lucrări de investiţii atrag consecinţe negative pe linia asigurării eficienţei, economicităţii şi eficacităţii achiziţiilor efectuate, neasigurarea unor politici concurenţiale de achiziţie, care să permită obţinerea unui preţ la nivelul celui uzual practicat pe piaţă.