## Anexa 8 - Model - cadru contract de finanţare nerambursabilă

**nr. ................. din ...................**

**Părţile contractului**

Între

**Ministerul Muncii și Solidarității Sociale (MMSS),** cu sediul în str. Dem.I.Dobrescu nr.2 - 4 sectorul 1 Bucureşti, cod poștal 010026, telefon ………………, cod fiscal ……………, cont trezorerie ………………, reprezentată prin ……………….., în funcţia de ........................., în calitate de *Autoritate finanţatoare*, denumit în continuare ***Autoritate finanţatoare***,

şi

**Direcţia generală de asistenţă socială şi protecţia copilului …../ Serviciiul public de asistenţă socială (SPAS)/ direcția de asistență socială (DAS) …..**, cu sediul în ……….., telefon ………………, fax ………………., cod fiscal………….. cont ……… deschis la ………….., reprezentată prin ……… [nume, prenume, calitate], în calitate de beneficiar al finanţării nerambursabile, denumit în continuare ***Beneficiar***,

a intervenit prezentul contract de finanţare nerambursabilă, denumit în continuare contract.

**1. Obiectul contractului**

1.1 Obiectul contractului îl constituie finanţarea acordată beneficiarului din PNRR, prin bugetul alocat Autorităţii finanţatoare, în cadrul Planului Național de Redresare și Reziliență (PNRR), pentru punerea în aplicare a proiectului ……….. [titlul proiectului], denumit în continuare „proiectul”.

1.2 Beneficiarul se obligă să realizeze obiectul contractului în perioada convenită şi în conformitate cu obligaţiile asumate prin prezentul contract.

1.3 *Autoritatea finanţatoare* se obligă ca, pentru realizarea obiectului contractului, să plătească beneficiarului valoarea finanţării nerambursabile, aşa cum este aceasta definită în prezentul contract la pct. 2.1.

1.4 Beneficiarul acceptă finanţarea şi se angajează să utilizeze suma primită exclusiv pentru implementarea proiectului.

1.5 Documentele prezentului contract de finanțare nerambursabilă sunt:

* Ghidul solicitantului pentru selecția publică de proiecte din cadrul PNRR
* Propunerea tehnică şi financiară şi documentele care însoţesc propunerea de proiect, depuse de DGASPC/SPAS/DAS ...............

1. **Valoarea finanțării nerambursabile**
   1. Valoarea finanțării nerambursabile reprezintă finanţarea acordată de autoritatea finanţatoare şi este în sumă de ……….. lei, conform bugetului proiectului.
2. **Durata contractului**
   1. **Intrarea în vigoare a contractului**
      1. Prezentul contract intră în vigoare la data semnării acesteia de către ambele părţi şi este valabil pe perioada de implementare a proiectului.
   2. **Implementarea proiectului**
      1. Implementarea proiectului începe la data intrării în vigoare a prezentului contract.
      2. Durata de implementare a proiectului este de …… luni.
      3. În cazul în care implementarea proiectului suferă întârzieri din motive neimputabile Beneficiarului, părţile pot stabili de comun acord modificarea planificării activităţilor şi prelungirea perioadei de implementare a proiectului, fără a depăşi data de 31 decembrie 2024.
      4. Dacă, pe parcursul implementării proiectului, Beneficiarul constată că nu va putea respecta planificarea activităţilor prevăzută în proiect, acesta are obligaţia de a notifica *Autoritatea finanţatoare* în cel mai scurt timp, fără a depăşi data de 31 decembrie 2024, cu respectarea prevederilor din Ghidul solicitantului.
      5. Cu excepţia prevederilor clauzei 3.2.4., orice întârziere în îndeplinirea contractului dă dreptul *Autorităţii finanţatoare* de a solicita penalităţi Beneficiarului în condiţiile prevăzute la pct.8 din prezentul contract.
3. **Raportarea şi plata cheltuielilor**
   1. **Raportarea cheltuielilor**
      1. Beneficiarul va înainta *Autorităţii finanţatoare* următoarele tipuri de rapoarte:
   2. raport intermediar, ori de câte ori se solicită efectuarea unei plăţi, cu două componente: a.1) raport de activitate, narativ, care va cuprinde informaţii cu privire la activităţile realizate în perioada pentru care se face raportarea, principalele realizări faţă de scopul şi obiectivele stabilite, dificultăţile întâmpinate, o planificare pentru perioada următoare şi a.2) raport financiar ce va detalia cheltuielile efectuate conform bugetului aprobat, pe fiecare linie de buget şi în concordanţă cu activităţile efectuate;
   3. raport final privind realizarea obiectivelor proiectului, detaliat, în termen de 10 de zile de la data finalizării proiectului;
   4. rapoarte/notificări privind întârzierile şi/sau problemele apărute, precum şi soluţiile concrete propuse pentru recuperarea întârzierilor şi realizarea obiectivelor proiectului, inclusiv grafice cu implementarea activităţilor, ori de câte ori este nevoie.
      1. Rapoartele intermediare prevăzute la pct. 4.1.1. lit. a) vor fi însoţite de cererea de plată, reprezentând totalul cheltuielilor solicitate de la *Autoritatea finanţatoare* pentru realizarea activităţilor raportate, documentele justificative care stau la baza cererii de plată, precum și certificarea corectitudinii efectuării cheltuielilor printr-un raport de audit financiar intern/extern;
      2. Toate documentele justificative prevăzute la pct. 4.1.2. trebuie să fie prezentate în copie; copiile trebuie să fie vizate „conform cu originalul” şi semnate de către reprezentantul beneficiarului împuternicit în acest sens.
      3. *Autoritatea finanţatoare* va solicita eventualele clarificări privind documentele menţionate la pct. 4.1.2., în termen de 5 zile lucrătoare de la data depunerii lor la sediul său.
   5. **Plata cheltuielilor**

4.2.1. *Beneficiarul* transmite *Autorității finanțatoare* solicitarea privind transferul sumelor necesare pentru decontarea bunurilor și/sau, serviciilor prestate, lucrărilor executate, corelat cu graficele de execuţie ale livrării de bunuri, prestării serviciilor, execuţiei lucrărilor, după caz, întocmită conform *Ghidului solicitantului,* însoțită de certificarea corectitudinii efectuării cheltuielilor printr-un raport de audit financiar intern/extern.

4.2.2. Autoritatea finanțatoare, analizează solicitarea beneficiarului și verifică dacă informațiile sunt în acord cu prevederile *contractului de finanțare nerambursabilă* și procedează la transferul sumelor, în limita creditului bugetar anual al Autorității finanțatoare aprobat cu această destinaţie.

4.2.3. Dacă în urma verificării efectuate potrivit art. 4.2.2 sunt necesare clarificări/completări acestea vor fi solicitate în termen de 5 zile lucrătoare de la data înregistrării solicitării.

4.2.4. În situaţiile în care Autoritatea finanțatoare, din lipsa creditelor bugetare nu poate onora obligaţiile de plată prevăzute în contractul de finanțare nerambursabilă, aceasta va notifica în acest sens beneficiarul.

4.2.5. După primirea notificării prevăzute la art. 4.2.4., beneficiarul dispune măsurile necesare evitării înregistrării de arierate, respectiv sistarea livrării de bunuri, prestarea de servicii, execuţia de lucrări sau continuarea acestora din surse proprii sau alte surse legal constituite.

4.2.6. În situația suplimentării creditelor bugetare, Autoritatea finanțatoare notifică beneficiarul cu privire la reluarea transferurilor de sume.

4.2.7. În cazul prevăzut la art. 4.2.5., în care *beneficiarul* a decontat din surse proprii sau alte surse legal constituite sumele aferente contribuției PNRR, acesta poate solicita în scris recuperarea sumelor de la *Autoritatea finanțatoare*, în limita *contractului de finanțare nerambursabilă* încheiată.

4.2.8. Solicitarea prevăzută la art. 4.2.7 se întocmește conform modelului prevăzut în Ghidul solicitantului și va fi însoţită de ordinul de plată, certificat pentru conformitate cu originalul, prin care se va face dovada efectuării plăţii de la bugetul local sau alte surse legal constituite.

(6) *Autoritatea finanțatoare* transferă sumele solicitate în limita creditelor bugetare aprobate ulterior în buget cu această destinaţie.

4.2.9. *Autoritatea finanţatoare* va plăti *Beneficiarului* cheltuielile efectuate pentru implementarea proiectului, la solicitare şi în baza documentelor justificative prezentate, în funcţie de aprobarea deschiderilor de credite de către ordonatorul principal;

*4.2.10. Autoritatea finanţatoare* are obligaţia de a efectua plata către *Beneficiar* după aprobarea raportului intermediar aferent cererii de plată;

4.2.11. Plata finală se acordă numai după îndeplinirea de către beneficiar a obiectivelor prevăzute în proiect, prezentarea raportului final de activitate validat, prezentarea raportului financiar final validat,.

4.2.12. Plata cheltuielilor se realizează numai în condiţiile în care documentele justificative sunt complete şi corect întocmite;

4.2.13. Activităţile necesare realizării obiectului contractului se vor încadra în valorile prevăzute în propunerea financiară prezentată de *Beneficiar*;

4.2.14. Raportul final privind realizarea obiectivelor proiectului va fi întocmit și aprobat în termen de 10 de zile de la data finalizării proiectului şi înaintat *Autorităţii finanţatoare*, conform *Ghidul solicitantului;*

4.2.15. Valoarea finanţării nerambursabile prevăzută la pct. 2.1. este fermă şi este prezentată pe categorii de cheltuieli şi respectiv pe surse de finanţare în bugetul proiectului aşa cum au fost ele prevăzute în propunerea financiară;

4.2.16. Plăţile se vor efectua în lei, pe baza cererii de plată înaintate de *Beneficiar*;

4.2.17. Plăţile către alţi executanţi, prestatori sau furnizori, vor fi efectuate de către *Beneficiar;*

4.2.18. Orice contract de execuţie de furnizare de bunuri sau prestări de servicii pe baza căruia se solicită o plată din partea *Autorităţii finanţatoare* este depus de *Beneficiar* în copie la sediul *Autorităţii finanţatoare* în cel mai scurt timp de la semnare, dar nu mai târziu de data la care se solicită efectuarea primei plăţi în legătură cu contractul în cauză. *Beneficiarul* va menţiona în scris pe fiecare astfel de contract titlul proiectului pentru care a fost încheiat. Copiile contractelor sus menţionate vor purta sintagma „conform cu originalul” şi vor fi semnate de persoana împuternicită în acest sens, ştampilate şi comunicate *Autorităţii finanţatoare;*

4.2.19. Contractele încheiate de *Beneficiar* cu alţi executanţi, furnizori sau prestatori vor fi adaptate pentru a permite efectuarea plăţilor de către *Autoritatea finanţatoare*. *Autoritatea finanţatoare* nu va fi răspunzătoare de eventualele penalizări de întârziere datorate de beneficiar şi nici de alte daune sau penalizări rezultate din contractele încheiate de *Beneficiar*, în cazul în care a efectuat plăţile către acesta în termenul prevăzut în prezentul contract;

*4.2.20. Autoritatea finanţatoare* poate reduce valoarea oricărei plăţi cu sumele care au fost deja plătite *Beneficiarului*, în situaţia în care se constată că activităţile pentru care au fost plătite aceste sume nu au dus la îndeplinirea indicatorilor prevăzuţi în propunerea de proiect, sau lucrările realizate nu conduc la respectarea standardelor specifice de calitate ale serviciului;

*4.2.21. Autoritatea finanţatoare* poate reduce valoarea oricărei plăţi cu sumele aferente plăţilor efectuate de beneficiar către furnizori şi/sau prestatori, dacă *Beneficiarul* nu face dovada onorării facturilor emise de aceştia cel târziu odată cu cererea de plată ulterioară efectuării plăţii respective;

4.2.22. Pentru finanţarea cheltuielilor aferente *contractului de finanțare nerambursabilă*, beneficiarul deschide cont la Trezoreria Statului, cont în care vor fi transferate, prin ordin de plată, sumele aferente alocate din PNRR prin bugetul *Autorității finanțatoare*.

1. **Obligaţiile părţilor**

**Obligaţiile Beneficiarului**

* + 1. *Beneficiarul* are obligaţia de a realiza toate activităţile asumate conform propunerii de proiect.
    2. *Beneficiarul* este pe deplin responsabil pentru implementarea activităţilor în conformitate cu planificarea din proiectul aprobat şi cu prevederile prezentului contract. Totodată, este răspunzător de toate operaţiunile şi metodele utilizate, cât şi de calificarea personalului implicat în proiect.
    3. În cazul parteneriatului, dacă partenerul nu îşi îndeplineşte una sau mai multe din obligaţiile care îi revin, *Beneficiarul* (care a avut calitatea de solicitant în procesul de atribuire a *contractului de finanţare nerambursabilă*) va prelua în totalitate responsabilitatea de a îndeplini aceste obligaţii.
    4. *Beneficiarul* pune la dispoziţia proiectului toate bunurile mobile şi/sau imobile, personalul, expertiza şi facilităţile cu care s-a angajat la depunerea propunerii de proiect.
    5. *Beneficiarul* este pe deplin responsabil de respectarea drepturilor persoanelor cu dizabilități beneficiare ale serviciilor şi de asigurarea funcţionării acestora cu respectarea standardelor specifice de calitate.
    6. *Beneficiarul* se angajează că suportă toate cheltuielile neeligibile identificate în faza de elaborare sau în faza de implementare a proiectului.
    7. *Beneficiarul* se obligă să suporte toate costurile suplimentare din fonduri proprii, în cazul în care, pe parcursul implementării proiectului, în vederea atingerii obiectivelor acestuia, se impune depăşirea bugetului proiectului.
    8. *Beneficiarul* este pe deplin responsabil de asigurarea sustenabilităţii proiectului timp de cel puţin 5 ani, chiar dacă în proiect există un acord de parteneriat prin care partenerul se angajează să asigure el sustenabilitatea.
    9. *Beneficiarul* are obligaţia de a asigura, pe toată perioada de sustenabilitate, clădirile achiziţionate prin proiect, împotriva oricăror riscuri.
    10. *Beneficiarul* are obligaţia de a asigura mediatizarea activităţilor desfăşurate prin proiect şi a serviciilor, menţionând de fiecare dată denumirea PNRR şi a *autorităţii finanţatoare* (eventualele cheltuieli aferente acestora sunt suportate de către beneficiar din fonduri proprii).
    11. *Beneficiarul* asigură evidenţa alocării şi utilizării sumelor transferate în contul deschis la Trezoreria Statului şi răspunde, în condiţiile legii, de utilizarea acestora.
    12. *Beneficiarul* este responsabil pentru derularea eficientă a procesului de implementare a proiectului.
    13. *Beneficiarul* are obligaţia să pună la dispoziţia *Autorității finanțatoare*, la solicitarea acesteia, toate documentele justificative privind derularea proiectului, răspunzând de realitatea, exactitatea şi legalitatea acestora, precum şi de sumele cheltuite în scopul pentru care au fost alocate.

5.1.16. *Beneficiarul* are obligaţia să obțină avizul *Comisiei de specialitate/ Consiliului tehnico-economic* din cadrul Consiliului Judeţean pentru documentaţiile tehnico-economice aferente obiectivelor de investiţii din cadrul proiectului. Documentaţiile tehnico-economice vor fi transmise *Autorității finanţatoare* pentru analiza și avizul *Comisiei tehnico-economice* cu privire la soluţia tehnică şi economică.

* 1. **Personalul Beneficiarului**
     1. *Beneficiarul* pune la dispoziţie echipa de implementare prevăzută în propunerea de proiect şi în documentele doveditoare ale capacităţii profesionale.
  2. **Achiziţii de bunuri, lucrări şi servicii**

5.3.1. Achiziţia de, servicii, achiziţia lucrărilor pentru reabilitare, consolidare (inclusiv seismică), modernizare, eficientizare energetică, recompartimentare a spațiilor, precum şi achiziţia de echipamente şi mobilier pentru dotarea acestora se realizează de către beneficiar cu respectarea prevederilor Legii nr. 98/2016 privind achiziţiile publice, precum şi a altor dispoziţii legale aplicabile.

5.3.2. Responsabilitatea obţinerii autorizaţiilor în vederea funcționării aparţine beneficiarului.

5.3.3. Nivelul de finisaje al spațiilor reabilitate, consolidate (inclusiv seismică), modernizate, eficientizate energetic, recompartimentate trebuie să asigure durabilitatea necesară, posibilităţi de întreţinere uşoară şi cadrul adecvat desfăşurării activităţilor.

5.3.4. În derularea contractului de finanțare nerambursabilă, beneficiarul respectă prevederile legale în vigoare, în special cele cu privire la:

a) etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice;

b) achiziţionarea din fonduri publice de, produse, lucrări sau servicii, procedura de achiziţie fiind cea prevăzută de legislația în vigoare privind achiziţiile publice;

c) calitatea în construcții.

5.3.5. Beneficiarul răspunde de organizarea procedurilor de achiziție publică și de derulare a contractelor aferente activităților din proiect, precum şi de modul de utilizare a sumelor potrivit destinaţiei pentru care au fost alocate.

* 1. **Verificări**
     1. *Beneficiarul* are obligaţia de a permite reprezentanţilor *Autorităţii finanţatoare* efectuarea verificării stadiului implementării proiectului, în toate etapele acestuia, precum și în perioada de sustenabilitate, a modului de organizare şi funcţionare a serviciilor şi a conformităţii lor, inclusiv accesul la orice fel de documente în legătură cu implementarea proiectului;
     2. *Beneficiarul* are obligaţia de a furniza reprezentanţilor *Autorităţii finanţatoare* orice informaţie solicitată de aceştia referitoare la implementarea proiectului;
     3. *Beneficiarul* va permite verificarea activităţilor desfăşurate şi a serviciilor create de către organele de control abilitate conform legii, precum şi accesul la orice fel de documente în legătură cu implementarea proiectului;
     4. Curtea de Conturi are calitatea de a exercita controlul financiar asupra modului de utilizare a fondurilor alocate prin prezentul Contract, în raport cu destinația stabilită.
  2. **Obligaţiile** *Autorităţii finanţatoare*
     1. *Autoritatea finanţatoare* are obligaţia de a plăti cheltuielile efectuate de *Beneficiar* în cadrul proiectului, în condiţiile stipulate de prezentul contract;
     2. *Autoritatea finanţatoare* monitorizează modul de asigurare a sustenabilității proiectului de către *Beneficiar*.
  3. **Modificarea contractului**
     1. Orice modificare a prezentului contract se face în scris, cu acordul părţilor, prin încheierea unui act adiţional.
     2. Prin excepţie, modificările care nu conduc la schimbarea prevederilor contractului în ceea ce priveşte valoarea, destinaţia sumelor, termenele de realizare, activităţile şi alte aspecte majore legate de implementarea proiectului, sunt doar notificate în scris *Autorităţii finanţatoare*, fără a fi necesară încheierea unui act adiţional.
     3. Nu pot fi aprobate prin acte adiţionale modificări ale prevederilor contractului care au ca efect:

1. scăderea nivelului de calitate a activităţilor de protecţie a persoanelor cu dizabilități;
2. diminuarea obligaţiilor Beneficiarului care au constituit criterii de punctaj la evaluarea propunerii de proiect;
3. majorarea sumei de la *Autoritatea finanţatoare*.
4. **Nerespectarea prevederilor contractului de finanţare nerambursabilă**
   1. Orice nerespectare a prevederilor prezentului contract precum şi a legislaţiei naţionale, rezultată dintr-o acţiune sau inacţiune a *Beneficiarului,* care ar putea avea ca efect cauzarea unui prejudiciu, dă dreptul *Autorităţii finanţatoare* de a lua măsurile necesare pentru eliminarea sau diminuarea consecinţelor negative în ceea ce priveşte rezultatele implementării proiectului.
   2. În exercitarea dreptului prevăzut la pct. 7.1., *Autoritatea finanţatoare* poate iniţia demersuri pentru suspendarea executării contractului sau, după caz, pentru rezilierea acesteia, precum și pentru recuperarea finanțării acordate sau, după caz, a prejudiciului cauzat.
   3. Finanţarea acordată pentru derularea proiectului se suspendă în situaţia în care *Autoritatea finanţatoare* se sesizează sau este sesizată de alte autorități de control competente cu privire la utilizarea neconformă a fondurilor alocate și după caz, se sistează în situaţia în care *Autoritatea finanţatoare* constată că fondurile alocate nu au fost utilizate conform clauzelor prevăzute în prezentul contract.
5. **Penalităţi**
   1. În cazul în care, din vina sa exclusivă, *Beneficiarul* nu reuşeşte să îşi îndeplinească obligaţiile asumate prin contract, *Autoritatea finanţatoare* are dreptul de a percepe penalităţi în cuantum de 0,1% din suma echivalentă a obligaţiilor nerespectate, pentru fiecare zi de întârziere, până la îndeplinirea efectivă a acestora.
6. **Rezilierea contractului**
   1. *Autoritatea finanţatoare* poate rezilia contractul în cazul în care constată una din situaţiile următoare:
   2. utilizarea fondurilor în alte scopuri decât cele convenite;
   3. prezentarea de documente justificative false sau neconforme cu realitatea;
   4. Nerespectarea prevederilor contractului, altele decât cele legate de utilizarea fondurilor şi prezentarea documentelor justificative false sau neconforme cu realitatea, conduce la suspendarea finanţării proiectului până la remedierea situaţiei respective de către *Beneficiar*. Dacă, în termen de 15 zile de la primirea notificării transmise de *Autoritatea finanţatoare* privind suspendarea finanţării, beneficiarul nu remediază situaţia, *Autoritatea finanţatoare* va rezilia contractul, *Beneficiarul* fiind direct răspunzător şi obligat la plata eventualelor daune.
   5. *Autoritatea finanţatoare* poate cere, în condiţiile în care clauzele contractuale nu au fost respectate de către *Beneficiar*, restituirea, parţială sau integrală, a finanţării.
   6. În cazul în care, din vina sa exclusivă, *Beneficiarul* nu începe implementarea proiectului în maxim 45 de zile de la intrarea în vigoare a contraactului, aceasta se consideră reziliată de drept.

9.5 Părțile pot solicita și agrea încetarea de comun acord a *contractului de finanțare nerambursabilă* pentru motive neimputabile acestora și care nu vizează obiectivele specifice ale proiectului, cu restituirea finanțării acordate până la data încetării.

1. **Forţa majoră**
   1. Prin forţă majoră se înţelege acel eveniment imprevizibil, insurmontabil şi imposibil de înlăturat, independent de voinţa părţilor, intervenit după intrarea în vigoare a contractului, care împiedică executarea în tot sau în parte a acesteia şi care exonerează de răspundere partea care o invocă, pe toata durata în care aceasta acţionează.
   2. Pot constitui cauze de forţă majoră evenimente cum ar fi: cutremure, inundaţii, alunecări de teren, război etc.
   3. Forţa majoră este constatată de o autoritate competentă.
   4. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
   5. Îndeplinirea contractelor va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
   6. Partea care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.
   7. Dacă forţa majoră acţionează sau se estimează că va acţiona pe o perioadă mai mare de 5 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.
2. **Soluţionarea litigiilor**

*Autoritatea finanţatoare* şi *Beneficiarul* vor depune toate eforturile pentru a rezolva pe cale amiabilă, prin negocieri directe, orice neînţelegere sau conflict care se poate ivi între ei în cadrul sau în legătură cu îndeplinirea contractului.

Dacă, după 15 zile de la începerea acestor negocieri, *Autoritatea finanţatoare* şi *Beneficiarul* nu reuşesc să rezolve în mod amiabil o divergenţă contractuală, fiecare parte poate solicita soluţionarea conflictului de către instanţele judecătoreşti competente.

1. **Dispoziţii finale**

Orice comunicare între părţi referitoare la îndeplinirea prezentului contract se transmite în scris (poştă, curier, e-mail). Orice document scris este înregistrat în momentul transmiterii/primirii. Comunicările dintre părţi se pot face şi prin alte mijloace de comunicare cu condiţia confirmării scrise a primirii comunicării.

*Beneficiarul* garantează că, la data finalizării proiectului, serviciile propuse vor fi funcţionale.

Prezentul contract a fost întocmit în data de ………………., în două exemplare originale, câte unul pentru fiecare parte, fiecare dintre ele având aceeaşi valoare juridică.

Semnături autorizate,

*Autoritatea finanţatoare Beneficiar,*

Ministerul Muncii și Solidarității Sociale

**Prezentul Model – cadru de contract se particularizează în funcţie de caracteristicile fiecărui tip de proiect.**